રોહિત શર્માએ ધીમી પણ મક્કમ બેટિંગ કરતા કારકિર્દીની પાંચમી સદી 100 બોલમાં ફટકારી હતી, પરંતુ ત્યારબાદ તે બોલર પર જાણે કે તૂટી પડ્યો હોય તેમ ચોગ્ગા છગ્ગાનો વરસાદ કરતા 172 બોલમાં 264 રન ફટકાર્યા હતા, શ્રીલંકાનો એકપણ બોલર રોહિત શર્માના ઝંઝાવાતને રોકી શક્યા નહોતા. રોહિત શર્માએ 172 બોલમાં 33 ચોગ્ગા અને 9 છગ્ગા ફટકાર્યા હતા. શ્રીલંકા સામે આટલો મોટો વ્યક્તિગત સ્કોર બનાવવાની સાથે જ રોહિત શર્માએ બે રેકોર્ડ પોતાના નામે કરી દીધા છે. એક રેકોર્ડ વિશ્વ ક્રિકેટમાં સર્વાધિક વ્યક્તિગત રન બનાવવાનો છે, જે આ પહેલા ભારતીય ખેલાડી વિરેન્દ્ર સેહવાગ પાસે હતો.